./data/phi1212/phi002/phi1212.phi002.perseus-lat1.xml
Apuleius
Fortassis tamen procedente consuetudine et affectione roborata deam quoque illam deus maritus efficiet  Sic est Hercule, sic se gerebat ferebatque: iam iam sursum respicit et deam spirat mulier, quae voces ancillas habet et ventis ipsis imperitat  At ego misera primum patre meo seniorem maritum sortita sum, dein cucurbita calviorem etquovis puero pusilliorem, cunctam domum seris et catenis obditam custodientem